སེམས་ཀྱི་ཉི་ཟླ་བདེ་ཆེན་གྱི་སྐོར་བྲོ་ལ་ས་གནས་ཀྱི་ཁྱད་པར་ཡོད།དཔེར་ན།འཇོལ་པའི་སྐོར་བྲོ་ལ་ཐོག་མཐའ་བར་གསུམ་དུ་གཏན་འཁེལ་གྱི་གོ་རིམ་བརྒྱུད་ནས་འཁྲབ་དགོས་པ་སྟེ།སྤྱིར་བཏང་གི་གོ་རིམ་ནི།གཞས་བ་འབོད་པ།གཡང་བྲོ།བསུ་བྲོ།བསྟོད་བྲོ།འཛོམས་བྲོ།གྲམ་བྲོ།བཀག་བྲོ་དང་བཀྲ་ཤིས་བརྗོད་པ་བཅས་ཀྱི་གོ་རིམ་ལྟར་འཁྲབ་དགོས།དེའི་ནང་དུ་གཞས་བ་འབོད་པ་དང་བཀྲ་ཤིས་བརྗོད་པ་མ་གཏོགས་པར།དེ་མིན་གྱི་བྲོའི་གདངས་ནི་ཁག་འགའ་ནས་ཁག་བཅུ་ཕྲག་འགའ་ཤས་བར་མི་འདྲ་བ་ཡོད།འོན་ཀྱང་འཁྲབ་དུས་ངེས་པར་དུ་གོ་རིམ་ལྟར་འཁྲབ་དགོས།